Diari Oficial de la Generalitat Valenciana


Sumari del DOGV 7981, del 16-02-2017 (2017/776)

Notificació de la sentència dictada en el procediment de guarda i custòdia número 242/2016.
-------------------------------------------------------------------------------------------

### Dades del document

Número de DOGV
:   7981

Data del DOGV
:   16-02-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/776


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de guarda i custòdia número 242/2016. [2017/776]  
Família, guarda, custòdia o aliments de fills menors no matrimonials no consensuats 000242/2016  
De: Yoania López Pillot.  
Procuradora: Ana Peris de Elena.  
Contra: Lamine El Boathi.  
Procurador/a: -  
En aquest procediment de guarda i custòdia número 242/2016, seguit a instàncies de Yoania López Pillot contra Lamine El Boathi, sent-ne magistrat jutge José María Cutillas Torns i lletrada de l'Administració de justícia Vicenta María Casañ Arandiga, s'ha dictat, el dia 31 de gener de 2017, la sentència que té la part dispositiva que, literalment, és com segueix:  
  
«Dispositiva  
Estime de forma parcial la demanda plantejada per Yoania López Pillot, representada per la procuradora dels tribunals Ana Peris de Elena i assistida de la lletrada Carmen Bolea Fajardo, contra Lamine El Boathi, declarat en rebel·lia atesa la seua incompareixença en aquestes actuacions, i en què ha sigut part el Ministeri Fiscal, sobre guarda, custòdia i aliments de fill menor, i dispose les mesures definitives següents derivades del cessament de la convivència entre les parts:  
  
1. L'atribució de l'exercici exclusiu de la pàtria potestat sobre la filla menor, N., a la mare, Yoania López Pillot.  
2. Atribuïsc la guarda i custòdia de la filla menor, N., a la mare, Yoania López Pillot.  
3. No fixe el sistema de visites paternofilial, sense perjudici que el progenitor rebel, Lamine El Boathi, puga sol·licitar aquest sistema en el procediment adequat en benefici del menors. Pel que fa a la relació amb la família extensa, no hi tinc res a objectar.  
  
4. Lamine El Boathi contribuirà com a prestació per aliments per a la filla menor amb l'abonament a la mare, Yoania López Pillot, en el compte bancari que aquesta designe, per mesos anticipats i dins dels cinc primers dies de cada mes, la quantitat mensual de 250 euros. Aquesta suma pecuniària serà anualment actualitzada en relació amb l'índex de preus de consum, juntament amb la meitat de les despeses de caràcter extraordinari dels menors, les necessàries en tot cas i les convenients amb el consentiment de l'altre progenitor o autorització judicial.  
  
Tot això sense fer una condemna especial a les costes d'aquest procediment.  
Aquesta és la meua sentència, que de conformitat amb el que disposen els articles 265 i 266 de la Llei orgànica del poder judicial, s'anotarà al llibre corresponent, se'n portarà un testimoniatge a les actuacions originals i es notificarà a les parts, fent-los saber que, contra aquesta sentència, hi podran interposar en aquest jutjat un recurs d'apel·lació dins dels 20 dies següents a la notificació, amb la constitució prèvia del dipòsit de 50 euros en el compte de dipòsits i consignacions d'aquest jutjat a l'entitat Banco Santander, SA (DA 15a LO 1/2009), que pronuncie, mane i firme.»  
  
I atés que Lamine El Boathi es troba en parador desconegut, expedisc aquest edicte a fi que li valga de notificació de forma deguda mitjançant la publicació en el Diari Oficial de la Generalitat Valenciana.  
  
  
València, 31 de gener de 2017.- La lletrada de l'Administració de justícia: Vicenta María Casañ Arandiga.